wannaphong/clean_thaiwikipedia huggingface dataset:
# พระเจ้าเยออร์ยีโอสที่ 1 แห่งกรีซ
เยออร์ยีโอสที่ 1 (Geórgios I; 24 ธันวาคม ค.ศ. 1845 - 18 มีนาคม ค.ศ. 1913) เป็นพระมหากษัตริย์แห่งราชอาณาจักรกรีซ ตั้งแต่ 30 มีนาคม ค.ศ. 1863 จนกระทั่งถูกลอบปลงพระชนม์ ใน ค.ศ. 1913

โดยเป็นพระประมุขของราชวงศ์กรีกใหม่ ระยะเวลาการครองราชย์ 50 ปีของพระองค์ (ซึ่งถือว่ายาวนานที่สุดในประวัติศาสตร์กรีกยุคใหม่) อยู่ในช่วงการได้ดินแดนเพิ่มขึ้นและการพัฒนาทางการเมืองในฐานะที่ประเทศกรีซได้ตั้งตัวเองเป็นประเทศขึ้นในยุโรปช่วงก่อนสงครามโลก ทรงเป็นสมเด็จพระราชปิตุลาธิราช (อาฝ่ายพ่อ) ใน คริสเตียนที่ 10 แห่งเดนมาร์ก และ โฮกุนที่ 7 แห่งนอร์เวย์ และเป็นสมเด็จมาตุลาธิราช (ลุงและน้าฝ่ายแม่) ใน นิโคลัสที่ 2 แห่งรัสเซีย และ จอร์จที่ 5 แห่งสหราชอาณาจักร

 พระชนม์ชีพช่วงต้น 
เสด็จพระราชสมภพที่กรุงโคเปนเฮเกน เป็นพระราชโอรสพระองค์ที่ 2 ในเจ้าชายคริสทีอันแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (ต่อมาขึ้นครองราชย์เป็น พระเจ้าคริสเตียนที่ 9) และเจ้าหญิงลูอีเซอแห่งเฮ็สเซิน-คัสเซิลVan der Kiste, p. 6 ทรงพระนามว่า "วิลเฮ็ล์ม" (พระบรมอัยยิกาทั้งสองฝ่ายของพระองค์ทรงพระนามว่า วิลเฮ็ล์ม)Van der Kiste, p. 6–8 ตราบจนกระทั่งเสด็จขึ้นครองราชบัลลังก์กรีก พระองค์เป็นพระราชอนุชาในสมเด็จพระเจ้าเฟรเดอริกที่ 8 แห่งเดนมาร์ก ทั้งยังเป็นพระเชษฐาธิราชใน สมเด็จพระราชินีอเล็กซานดราแห่งสหราชอาณาจักร และจักรพรรดินีมารีเยีย เฟโอโดรอฟนาแห่งรัสเซีย พระองค์เสด็จขึ้นครองราชบัลลังก์กรีกก่อนที่พระบิดาจะขึ้นครองราชบัลลังก์เดนมาร์กเสียอีก

 พระราชโอรสพระราชธิดา 
พระองค์มีพระราชโอรสและธิดากับ โอลกา คอนสแตนตินอฟนาแห่งรัสเซีย ดังนี้Van der Kiste, pp. 10, 18Van der Kiste, p. 24Christmas, p. 83
กอนสตันดีโนสที่ 1 (ค.ศ. 1868 – ค.ศ. 1923)
 เจ้าชายเยออร์ยีโอส (ค.ศ. 1869 – ค.ศ. 1957) 
 เจ้าหญิงอเล็กซานดรา (ค.ศ. 1870 – ค.ศ. 1891)
 เจ้าชายนิโคลัส (ค.ศ. 1872 – ค.ศ. 1938)
 เจ้าหญิงมาเรีย (ค.ศ. 1876 – ค.ศ. 1940)
 เจ้าหญิงออลกา (ค.ศ. 1881) สิ้นพระชนม์เมื่อพระชันษาได้เพียง 3 เดือน 
เจ้าชายแอนดรูว์ (ค.ศ. 1882 – ค.ศ. 1944)
 เจ้าชายคริสโตเฟอร์ (ค.ศ. 1888 – ค.ศ. 1940)

 หมายเหตุ
# ส.ค.ส.
ส.ค.ส. ย่อมาจาก ส่งความสุข เป็นบัตรอวยพรที่ส่งให้กันเนื่องในโอกาสวันขึ้นปีใหม่ สมัยก่อนชาวไทยนิยมส่งถึงกันเป็นจำนวนมาก ทำให้ในช่วงปีใหม่ไปรษณีย์จะมีภาระส่ง ส.ค.ส. จำนวนมาก แต่ปัจจุบันเริ่มมีการส่ง ส.ค.ส. อิเล็กทรอนิกส์บ้าง

ประวัติของ ส.ค.ส. เริ่มต้นขึ้นในช่วงคริสต์ศตวรรษที่ 15 ชาวเยอรมัน พบแม่พิมพ์แผ่นไม้ ทำเป็นภาพรูปบ้าน รูปพระเยซูในวัยเยาว์ พร้อมคำอวยพรว่า "Ein gut selig jar" หมายถึง "ปีที่ดีและมีสุข" ต่อมาชาวอังกฤษพัฒนารูปแบบ บัตรอวยพร ให้สวยงาม เพิ่มสีสันมากขึ้น

ส.ค.ส.แผ่นแรกของไทยเริ่มใน พ.ศ. 2409 หรือ ค.ศ. 1866  รัชสมัยพระบาทสมเด็จพระจอมเกล้าเจ้าอยู่หัว พระองค์โปรดให้ทำขึ้นเพื่อพระราชทานคณะทูตานุทูต ข้าราชบริพาร และมิตรสหายชาวต่างประเทศ เนื่องในวาระวันขึ้นปีใหม่สากล เมื่อวันจันทร์ที่ 1 มกราคม พ.ศ. 2409 ตามที่ปรากฏอยู่ในหนังสือพิมพ์ เดอะ บางกอก รีคอร์ดเดอร์ ของหมอบรัดเลย์ ฉบับวันที่ 13 มกราคม พ.ศ. 2409

ในระยะแรก ลักษณะ ส.ค.ส. ขนาดเล็กเท่านามบัตรปรากฏเฉพาะชื่อ ผู้ส่ง ตำแหน่ง และปีพ.ศ. เท่านั้น ตัวอักษร มีทั้งตัวพิมพ์ เขียนด้วยลายมือ
ยุคต่อมามีขนาดใหญ่ขึ้นเท่าโปสต์การ์ด หรืออาจใหญ่กว่า เป็นภาพวาดสีน้ำ มีสีสัน ลวดลายงดงาม ส่วนใหญ่เป็นภาพดอกไม้ ผลไม้ และสัตว์
ส่วนคำอวยพร มีทั้งเป็นร้อยแก้ว ร้อยกรอง ใช้คำที่แปลกออกไปจากปัจจุบันบ้าง เช่นคำว่า "ศุข" แทนคำว่า "สุข" คำว่า "รฤก" แทนคำว่า "ระลึก" และใช้คำว่า "ถ.ค.ส." เพื่อ "ถวายความสุข" แด่พระมหากษัตริย์ เป็นต้น
นอกจากส.ค.ส. อวยพรวันปีใหม่ไทย ยังปรากฏบัตรอวยพรเนื่องในวันตรุษฝรั่ง วันที่ 25 ธันวาคม หรือ วันคริสต์มาส และวันขึ้นปีใหม่สากล 1 มกราคม

นับแต่ปี พ.ศ. 2530 พระบาทสมเด็จพระมหาภูมิพลอดุลยเดชมหาราช บรมนาถบพิตรจะทรงมอบ ส.ค.ส. พระราชทานให้แก่ปวงชนชาวไทย เมื่อพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เสด็จขึ้นทรงราชย์ ก็พระราชทาน ส.ค.ส. เช่นเดียวกับในรัชสมัยของรัชกาลที่ 9 เพียงแต่ ส.ค.ส. จะแปลงเป็นบัตรอวยพร
# ที่หยุดรถไฟบางระมาด
ที่หยุดรถไฟบางระมาด  ตั้งอยู่ที่ถนนฉิมพลี แขวงตลิ่งชัน เขตตลิ่งชัน กรุงเทพมหานคร อยู่ห่างจากสถานีรถไฟธนบุรีเป็นระยะทาง 3.42 กิโลเมตร เป็นที่หยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของที่หยุดรถคือ รม.

 แผนผังสถานี 
<small>มุ่งหน้า ป้ายหยุดรถจรัญสนิทวงศ์<small>---------|----------|----------|----------|----------|----------|----------|----------   <small>มุ่งหน้า สถานีชุมทางตลิ่งชัน<small>ชานชาลาด้านข้าง, อาคารพักผู้โดยสาร

 ตารางเวลาการเดินรถ 

 เที่ยวไป 
ขบวนประเภทรถต้นทางบางระมาดปลายทางหมายเหตุสถานีออกถึงหยุด

(นาที)ออกสถานีถึง471ชานเมืองธนบุรี 04.2004.27104.28ศาลายา04.50มีเดินทุกวัน473ชานเมืองธนบุรี05.4505.52105.53ศาลายา06.15475ชานเมืองธนบุรี 07.1207.19107.20ศาลายา07.45255ธรรมดาธนบุรี 07.3007.38107.39หลังสวน18.15257ธรรมดาธนบุรี 07.5007.57107.58น้ำตก12.35251ธรรมดาธนบุรี 13.0513.12113.13ประจวบคีรีขันธ์19.20259ธรรมดาธนบุรี 13.5514.04114.05น้ำตก18.30477ชานเมืองธนบุรี 16.5016.57116.58ศาลายา17.20351ธรรมดาธนบุรี 18.2518.32118.33ราชบุรี20.30479ชานเมืองธนบุรี 19.3019.37119.38ศาลายา20.00

 เที่ยวกลับ 

ขบวนประเภทรถต้นทางบางระมาดปลายทางหมายเหตุสถานีออกถึงหยุด

(นาที)ออกสถานีถึง472ชานเมืองศาลายา05.1005.32105.33ธนบุรี 05.40มีเดินทุกวัน474ชานเมืองศาลายา06.2006.44106.45ธนบุรี 06.53352ธรรมดาราชบุรี05.0006.59107.00ธนบุรี 07.10476ชานเมืองศาลายา08.2508.47108.48ธนบุรี 08.55260ธรรมดาน้ำตก05.2010.17110.18ธนบุรี 10.25252ธรรมดาประจวบคีรีขันธ์04.5110.45110.46ธนบุรี 10.55254ธรรมดาหลังสวน05.4516.01116.02ธนบุรี 16.10258ธรรมดาน้ำตก12.5517.30117.31ธนบุรี 17.40478ชานเมืองศาลายา17.4018.06118.07ธนบุรี 18.15480ชานเมืองศาลายา20.0520.27120.28ธนบุรี 20.35

 โครงการในอนาคต 
ในอนาคต มีโครงการก่อสร้างสถานีตลาดน้ำตลิ่งชันในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562
# ยุง
ยุง เป็นแมลงที่พบได้ทั่วโลกแต่พบมากในเขตร้อนและเขตอบอุ่น โดยปกติ ลูกน้ำมักจะกินจำพวก แบคทีเรีย โปรโตซัว ยีสต์ สาหร่าย และพืชน้ำที่มีขนาดเล็ก ยุงตัวเมียกินน้ำหวานและเลือดเป็นอาหาร ส่วนตัวผู้มักจะกินน้ำหวานจากดอกไม้ ยุงยังเป็นแมลงที่เป็นพาหะแพร่เชื้อโรคอีกด้วย เช่น ไข้เลือดออก ยุงทั่วโลกมีอยู่ประมาณ 3,450 ชนิด แต่พบในประเทศไทยประมาณ 412 ชนิด แต่ที่คุ้นเคยกันดี คือ ยุงก้นปล่อง (Anopheles) และยุงลาย (Aedes)ยุง (Mosquitoes)

 Systematics 
 Subfamily Anophelinae
 Anopheles
 Bironella
 Chagasia

 Subfamily Culicinae

Aedeomyia
 Aedes
 Armigeres
 Ayurakitia
 Coquillettidia
 Culex
 Culiseta
 Deinocerites
 Eretmapodites
 Ficalbia
 Galindomyia
 Haemagogus
 Heizmannia
 Hodgesia
 Isostomyia
 Johnbelkinia
 Limatus
 Lutzia
 Malaya
 Mansonia
 Maorigoeldia
 Mimomyia
 Ochlerotatus
 Onirion
 Opifex
 Orthopodomyia
 Psorophora
 Runchomyia
 Sabethes
 Shannoniana
 Topomyia
 Toxorhynchites
 Trichoprosopon
 Tripteroides
 Udaya
 Uranotaenia
 Verrallina
 Wyeomyia
 Zeugnomyia

 ตุ่มคันที่เกิดจากยุงกัด 
เมื่อยุงดูดเลือดเหยื่อ ยุงจะปล่อยน้ำลายซึ่งมีโปรตีนบางอย่างออกมาด้วย และน้ำลายของยุงยังอยู่ในรอยเจาะ เป็นตัวการทำให้ผิวหนังหลั่งสารฮิสตามีน (histamine) ออกมา ฮิสตามีนจะกระตุ้นเส้นใยประสาทให้ส่งสัญญาณไปที่สมองแล้วทำให้เกิดอาการคัน และโปรตีนในน้ำลายของยุงยังไปกระตุ้นการตอบสนองของภูมิคุ้มกันอีกด้วย ทำให้บริเวณที่โดนกัด (weal) จะเกิดการบวมแดง แม้ว่าในที่สุดแล้วการบวมจะหายไป แต่อาการคันยังคงอยู่จนกว่าภูมิคุ้มกันจะทำให้โปรตีนนั้นสลายไป
# รูปสิบสองเหลี่ยม
ในทางเรขาคณิต รูปสิบสองเหลี่ยม  คือ รูปหลายเหลี่ยมที่มี 12 ด้าน และมี 12 มุม รูปสิบสองเหลี่ยมปกติ หรือ รูปสิบสองเหลี่ยมด้านเท่า' นั้นมีมุมภายในมุมละ 150° ส่วนพื้นที่ของรูปสิบสองเหลี่ยมด้านเท่า ที่มีความยาวด้าน a'' เท่ากับ

 การสร้างรูปสิบสองเหลี่ยม 
รูปสิบสองเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบสองเหลี่ยม 23 ขั้นตอน

center|ภาพเคลื่อนไหว แสดงการสร้างรูปสิบสองเหลี่ยมด้วยวงเวียนและไม้บรรทัด

12
# รูปสิบสามเหลี่ยม
ในทางเรขาคณิต รูปสิบสามเหลี่ยม  คือ รูปหลายเหลี่ยมที่มี 13 ด้าน และมี 13 มุม รูปสิบสามเหลี่ยมปกติ หรือ รูปสิบสามเหลี่ยมด้านเท่า' นั้นมีมุมภายในมุมละ 152.308° ส่วนพื้นที่ของรูปสิบสามเหลี่ยมด้านเท่า ที่มีความยาวด้าน a'' เท่ากับ

13
# ดีดีเย เดช็อง
ดีดีเย โกลด เดช็อง (, ; เกิดวันที่ 15 ตุลาคม ค.ศ. 1968) เป็นอดีตนักฟุตบอลชาวฝรั่งเศส เขาเป็นกัปตันทีมชาติฝรั่งเศสชุดคว้าแชมป์ฟุตบอลโลก 1998 ที่ประเทศตัวเองและแชมป์ฟุตบอลชิงแชมป์แห่งชาติยุโรป 2000 ที่เนเธอร์แลนด์และเบลเยียมเป็นเจ้าภาพร่วมกัน หลังจากแขวนสตั๊ดแล้วเขาก็ยังคงทำงานอยู่ในแวดวงลูกหนังโดยรับงานเป็นผู้จัดการทีม อาทิเช่น มอนาโก ยูเวนตุส มาร์แซย์ ก่อนจะมาคุมทีมชาติฝรั่งเศสและทำให้ทีมชาติฝรั่งเศสสามารถชนะเลิศฟุตบอลโลก 2018 โดยเขาเป็นคนที่ 3 ในประวัติศาสตร์ที่สามารถชนะเลิศฟุตบอลโลกในฐานะผู้เล่นและผู้จัดการทีมชาติhttps://www.thsport.com/news-28682.html  เดส์ช็องส์คนที่ 3 คว้าแชมป์โลกในฐานะนักเตะ-กุนซือ

 อาชีพค้าแข้ง 
เดช็องเริ่มต้นค้าแข้งของเขากับทีมอาวีรงบายอแน (Aviron Bayonnais) ทีมระดับสมัครเล่นในบ้านเกิดขณะที่เขากำลังเรียนอยู่ด้วย  ด้วยความสามารถของเขาก็ไปเข้าตาแมวมองของน็องต์ และได้เซ็นสัญญาเป็นนักเตะอาชีพครั้งแรกกับน็องต์ในเดือนเมษายน ค.ศ. 1983 (พ.ศ. 2526) แต่กว่าจะได้ลงเล่นก็นัดแรกก็ต้องรอถึงวันที่ 27 กันยายน ค.ศ. 1985

ในปี 1989 เขาย้ายไปเล่นกับทีมร่วมลีก คือ ออแล็งปิกเดอมาร์แซย์ แต่ปีต่อมาก็ย้ายทีมอีกครั้งไปร่วมทีมบอร์โด
# โอโซน (แก้ความกำกวม)
โอโซน อาจหมายถึง

 แก๊สโอโซน (ozone) ก๊าซชนิดหนึ่งในชั้นบรรยากาศ
 ชั้นโอโซน ส่วนหนึ่งของชั้นบรรยากาศของโลก บางครั้งถูกเรียกโดยย่อว่า "โอโซน"
 โอ-โซน (O-Zone) วงดนตรีจากประเทศมอลโดวา เพลงที่มีชื่อเสียงคือ ดราโกสเตยาดินเต (Dragostea din Tei)
 โอโซน (วงดนตรี) วงดนตรีของประเทศไทย
 ในภาษาพูด บางครั้งโอโซนอาจหมายความถึงอากาศบริสุทธิ์ และไม่ได้หมายถึงแก๊สโอโซนที่แท้จริง
# รูปยี่สิบเหลี่ยม
ในทางเรขาคณิต รูปยี่สิบเหลี่ยม  คือ รูปหลายเหลี่ยมที่มี 20 ด้าน และมี 20 มุม รูปยี่สิบเหลี่ยมปกติ หรือ รูปยี่สิบเหลี่ยมด้านเท่า' นั้นมีมุมภายในมุมละ 162° ส่วนพื้นที่ของรูปยี่สิบเหลี่ยมด้านเท่า ที่มีความยาวด้าน a'' เท่ากับ

ไฟล์:Regular Icosagon Inscribed in a Circle.gifการเขียนรูปยี่สิบเหลี่ยมแบบปกติ

20
# รูปสิบเก้าเหลี่ยม
ในทางเรขาคณิต รูปสิบเก้าเหลี่ยม  คือ รูปหลายเหลี่ยมที่มี 19 ด้าน และมี 19 มุม รูปสิบเก้าเหลี่ยมปกติ หรือ รูปสิบเก้าเหลี่ยมด้านเท่า' นั้นมีมุมภายในมุมละ 161.052° ส่วนพื้นที่ของรูปสิบเก้าเหลี่ยมด้านเท่า ที่มีความยาวด้าน a เท่ากับ

รัศมีของวงกลมล้อมของรูปสิบเก้าเหลี่ยมปกติ ที่มีความยาวด้าน  a'' เท่ากับ 
 (มุมวัดเป็นองศา)

19
# รูปสามสิบเหลี่ยม
ในทางเรขาคณิต รูปสามสิบเหลี่ยม (อังกฤษ tricontagon) คือ รูปหลายเหลี่ยมที่มี 30 ด้าน และมี 30 มุม รูปสามสิบเหลี่ยมปกติ หรือ รูปสามสิบเหลี่ยมด้านเท่า' นั้นมีมุมภายในมุมละ 168° ส่วนพื้นที่ของรูปสามสิบเหลี่ยมด้านเท่า ที่มีความยาวด้าน a'' เท่ากับ

30
# รูปสิบแปดเหลี่ยม
ในทางเรขาคณิต รูปสิบแปดเหลี่ยม (อังกฤษ octadecagon) คือ รูปหลายเหลี่ยมที่มี 18 ด้าน และมี 18 มุม รูปสิบแปดเหลี่ยมปกติ หรือ รูปสิบแปดเหลี่ยมด้านเท่า''' นั้นมีมุมภายในมุมละ 160°

18
# รูปห้าสิบเหลี่ยม
ในทางเรขาคณิต รูปห้าสิบเหลี่ยม (อังกฤษ pentacontagon) คือ รูปหลายเหลี่ยมที่มี 50 ด้าน และมี 50 มุม รูปห้าสิบเหลี่ยมปกติ หรือ รูปห้าสิบเหลี่ยมด้านเท่า' นั้นมีมุมภายในมุมละ 172.8° ส่วนพื้นที่ของรูปห้าสิบเหลี่ยมด้านเท่า ที่มีความยาวด้าน a'' เท่ากับ

50
# รูปสิบสี่เหลี่ยม
ในทางเรขาคณิต รูปสิบสี่เหลี่ยม (อังกฤษ tetradecagon) คือ รูปหลายเหลี่ยมที่มี 14 ด้าน และมี 14 มุม รูปสิบสี่เหลี่ยมปกติ หรือ รูปสิบสี่เหลี่ยมด้านเท่า''' นั้นมีมุมภายในมุมละ 154.286°

14
# อลิเซีย ซิลเวอร์สโตน
อลิเซีย ซิลเวอร์สโตน (Alicia Silverstone)  เกิดเมื่อวันที่  4 ตุลาคม พ.ศ. 2519 (ค.ศ. 1976) ที่ซานฟรานซิสโก รัฐแคลิฟอร์เนีย สหรัฐอเมริกา 

เริ่มต้นวงการการแสดงในวงการโทรทัศน์ของอเมริกา เป็นที่รู้จักจากการแสดงในมิวสิกวิดีโอของแอโรสมิธ ในเพลงเครซีและไครอินร่วมกับลิฟ เทเลอร์ จนเป็นที่รู้จัก และยังได้แสดงในภาพยนตร์ของฮอลลีวูดหลายเรื่องได้แก่เรื่อง Clueless ในปี พ.ศ. 2538 (ค.ศ. 1995) และภาพยนตร์เรื่องอื่น ๆ เช่น Hideaway พ.ศ. 2538 (ค.ศ. 1995)  Batman & Robin พ.ศ. 2540 (ค.ศ. 1997) Blast from the Past พ.ศ. 2541 (ค.ศ. 1998)  Love's Labour's Lost พ.ศ. 2542 (ค.ศ. 1999) เป็นต้น
# ไฟนอลแฟนตาซี V
เป็นวิดีโอเกมเล่นตามบทบาท ค.ศ. 1992 ที่พัฒนาและเผยแพร่โดยบริษัทสแควร์ ซึ่งเป็นภาคหลักลำดับที่ห้าของซีรีส์ไฟนอลแฟนตาซี เกมดังกล่าวปรากฏตัวครั้งแรกในญี่ปุ่นสำหรับเครื่องซูเปอร์แฟมิคอมของบริษัทนินเท็นโด (ซึ่งรู้จักกันสำหรับโลกฝั่งตะวันตกในชื่อซูเปอร์นินเท็นโดเอนเตอร์เทนเมนต์ซิสเตม) เกมนี้ได้พอร์ตมาโดยมีความแตกต่างเพียงเล็กน้อยสำหรับเพลย์สเตชันของบริษัทโซนี่ และเกมบอยอัดวานซ์ของบริษัทนินเท็นโด ส่วนออริจินัลวิดีโอแอนิเมชันที่ผลิตใน ค.ศ. 1994 ชื่อไฟนอลแฟนตาซี: เลเจนด์ออฟเดอะคริสตัลส์ ทำหน้าที่เป็นภาคต่อของเหตุการณ์ที่ปรากฏในเกมนี้ นอกจากนี้ เกมดังกล่าวเปิดตัวในเพลย์สเตชัน เน็ตเวิร์ก เมื่อวันที่ 6 เมษายน ค.ศ. 2011 ในประเทศญี่ปุ่น ส่วนพอร์ตเกมที่ได้รับการปรับปรุงด้วยกราฟิกความละเอียดสูงใหม่และอินเทอร์เฟซแบบสัมผัส ได้รับการเผยแพร่สำหรับไอโฟนและไอแพดในวันที่ 28 มีนาคม ค.ศ. 2013, สำหรับแอนดรอยด์ในวันที่ 25 กันยายนปีเดียวกัน และสำหรับวินโดวส์ในวันที่ 24 กันยายน ค.ศ. 2015 ส่วนเกมเวอร์ชันใหม่ที่ได้รับการปรับปรุงให้ดีขึ้นเป็นส่วนหนึ่งของซีรีส์ไฟนอลแฟนตาซีพิกเซลรีมาสเตอร์ได้รับการเผยแพร่เมื่อวันที่ 10 พฤศจิกายน ค.ศ. 2021 สำหรับแอนดรอยด์, ไอโอเอส และวินโดวส์ ตลอดจนสำหรับนินเท็นโด สวิตช์ และเพลย์สเตชัน 4 เมื่อวันที่ 19 เมษายน ค.ศ. 2023

เกมเริ่มต้นเมื่อชายพเนจรชื่อบัตซ์ตรวจสอบหาความจริงจากอุกกาบาตลูกหนึ่งที่ตกลงมา และที่นั่น เขาได้พบกับตัวละครหลายตัว โดยมีตัวละครหนึ่งได้เปิดเผยถึงอันตรายที่คริสตัลทั้งสี่ที่ควบคุมธาตุต่าง ๆ ของโลกต้องเผชิญ คริสตัลเหล่านี้ทำหน้าที่เป็นตัวผนึกเอกซ์เดธ พ่อมดผู้ชั่วร้าย บัตซ์และพวกของเขาจะต้องรักษาคริสตัลไม่ให้ถูกอิทธิพลของเอกซ์เดธนำมาใช้ประโยชน์ และป้องกันไม่ให้มันฟื้นคืนชีพ

เกมไฟนอลแฟนตาซี V ได้รับการยกย่องถึงอิสระในการปรับแต่งตัวละครที่ผู้เล่นมีให้ โดยได้รับความสำเร็จผ่านระบบอาชีพที่มีการขยายเพิ่มอย่างมาก แม้ว่าจะเปิดตัวเฉพาะในประเทศญี่ปุ่น แต่เวอร์ชันซูเปอร์แฟมิคอมก็ขายได้มากกว่าสองล้านชุด ส่วนเวอร์ชันเพลย์สเตชันได้รับสถานะ "เกรเทสต์ฮิตส์" โดยมียอดขายมากกว่า 350,000 ชุด

 หมายเหตุ
# วันสิ้นปี
วันสิ้นปี  เป็นวันสุดท้ายของปีซึ่งตรงกับวันที่ 31 ธันวาคม ตามปฏิทินกริกอเรียน ทางการกำหนดให้เป็นวันหยุดราชการ คืนวันนี้จะมีการจัดงานนับถอยหลังเพื่อเข้าสู่วันขึ้นปีใหม่ในเวลาเที่ยงคืนตามเมืองใหญ่ทั่วโลกซึ่งเกิดขึ้นไม่พร้อมกัน โดยมักมีการจุดพลุเฉลิมฉลองและการอยู่ร่วมกันในครอบครัว

 แหล่งข้อมูลอื่น
# โอโซน
โอโซน (Ozone หรือ O3) เป็นโมเลกุลที่ประกอบจาก ออกซิเจน 3 อะตอม เกิดจากการรวมตัวกันของแก๊สออกซิเจน 1 โมเลกุลกับอะตอมออกซิเจนอิสระ 1 อะตอมที่แตกตัวจากแก๊สออกซิเจนโดยการกระตุ้นของรังสีอัลตร้าไวโอเลตซี (UV-C) ปรากฏอยู่ในชั้นบรรยากาศของโลกโดยที่ชั้นสตราโทสเฟียร์ (Stratosphere) ซึ่งเป็นบรรยากาศที่ระดับความสูงระหว่าง 10 - 50 กิโลเมตรจากผิวดินเป็นชั้นบรรยากาศที่มีโอโซนหนาแน่นที่สุด หรืออาจกล่าวได้ว่าเป็นชั้นที่ผลิตแหล่งแก๊สโอโซน โดยชั้นโอโซนดังกล่าวทำหน้าที่เป็นเกราะคุ้มกัน ปกป้องพืชและสัตว์จากรังสีที่แผ่ออกมาจากดวงอาทิตย์ โดยเฉพาะรังสีอัลตร้าไวโอเลตบี (UV-B) ซึ่งเป็นรังสีที่เป็นอันตรายต่อชีวิตและธรรมชาติหากได้รับในปริมาณที่มากเกินไป

แก๊สโอโซนถูกค้นพบครั้งแรกโดยนักเคมีชาวดัตช์ ชื่อ วอน มารุม (Van Marum) จากอุปกรณ์จับปริมาณก๊าซ โดยนายมารุมได้กลิ่นที่เป็นเอกลักษณ์รอบๆ ขั้วผลิตกระแสไฟฟ้าจากอุปกรณ์ชุดทดลองของเขา อย่างไรก็ตาม การค้นพบโอโซนได้ถูกบันทึกเป็นลายลักษณ์อักษรในปี ค.ศ. 1840 คือ คริสเตียน ฟรีดริช เชินไบน์ (Christian Friedrich Schönbein) นักเคมีชาวเยอรมัน โดยเขาตั้งชื่อก๊าซตามภาษากรีกคำว่า ozein ซึ่งแปลว่ากลิ่น หลังจากนั้น เครื่องผลิตโอโซนเครื่องแรกได้ถูกผลิตโดย วอน ซีเมนต์ (Von Siemens) ในกรุงเบอร์ลิน (Berlin)[3]

โอโซนเข้มข้นมีสีฟ้าที่อุณหภูมิและความดันมาตรฐาน (Standard Temperature and Pressure; STP) เมื่ออุณหภูมิลดลงถึง -112 °C โอโซนจะเป็นเป็นของเหลวสีน้ำเงิน และเมื่ออุณหภูมิลดต่ำกว่า -193 °C ก็จะกลายเป็นของแข็งสีดำ

มนุษย์ได้นำโอโซนไปใช้ประโยชน์ในหลาย ๆ ด้าน เช่น นำไปใช้เป็นสารตั้งต้นในการผลิตเคมีภัณฑ์ นำไปใช้เป็นสารซักฟอก ใช้ฆ่าแบคทีเรีย เป็นต้น แก๊สโอโซนจัดเป็นก๊าซพิษ การสูดดมแก๊สโอโซนเป็นอันตรายต่อระบบทางเดินหายใจสูดโอโซน ดีจริงหรือ?หยุดเลย! หากคิดจะรีเฟรชร่างกายด้วยการไป "สูดโอโซน" ซึ่งแตกต่างจากคำว่าโอโซนที่บางครั้งถูกใช้ในบริบทของการท่องเที่ยวหรือการพักผ่อนหย่อนใจ เช่นในวลีว่า "สูดโอโซน", "รับโอโซน" หรือ "แหล่งโอโซน" เป็นต้น ถือว่าเป็นการใช้โอโซนผิดความหมาย เพราะความจริงแล้วโอโซนมีความเป็นพิษต่อมนุษย์ บริเวณที่มีโอโซนมากในประเทศไทย ได้แก่ นิคมอุตสาหกรรมแก่งคอย นิคมอุตสาหกรรมมาบตาพุด และย่านถนนสีลมในกรุงเทพมหานคร คำว่าโอโซนที่คนจำนวนมากใช้กันผิด ๆ ก็คือ ไปใช้ในเชิงการสื่อความหมายถึงออกซิเจนหรืออากาศบริสุทธิ์ซึ่งดีต่อระบบการหายใจ โดยไม่รู้ความจริงว่าแท้จริงแล้วแก๊สโอโซนมีความเป็นพิษสูงและมีอันตรายต่อสุขภาพ

 เชิงอรรถ 
หมายเหตุ
# คณะวิทยาการสื่อสาร มหาวิทยาลัยสงขลานครินทร์
'''คณะวิทยาการสื่อสาร เป็นคณะวิชาที่เน้นการบูรณาการศาสตร์แห่งการสื่อสาร คือ
“นิเทศศาสตร์” “เทคโนโลยีสารสนเทศและการสื่อสาร” และ “นวัตกรรมการออกแบบและสร้างสร้างสื่อ”
เพื่อสร้างองค์ความรู้และผลิตบัณฑิตแห่งสังคมสารสนเทศ (Information society) และ สังคมฐานความรู้ (Knowledge-based society) ที่จะต้องพร้อมด้วยศักยภาพในการสื่อสาร การเข้าถึงข้อมูลสารสนเทศ และการใช้เทคโนโลยีอย่างเชี่ยวชาญ สร้างสรรค์ และรู้เท่าทัน อีกทั้งยังสามารถประยุกต์ความรู้เพื่อพัฒนาตนให้เป็นผู้นำทางวิชาชีพ ทางวิชาการ และทางสังคมในอนาคต

 ประวัติ 
เมื่อปี 2532 มหาวิทยาลัยสงขลานครินทร์ วิทยาเขตปัตตานี เล็งเห็นว่าคณะวิชาด้านการสื่อสารเป็นสาขาวิชาที่กำลังได้รับความสนใจจากนักเรียน และตลาดแรงงานในขณะนั้นเป็นอย่างมาก จึงได้ริเริ่มดำเนินการ “โครงการจัดตั้งคณะเทคโนโลยีและวิทยาการสื่อสารและสารสนเทศ” ซึ่งภายหลังได้เปลี่ยนเป็น “โครงการจัดตั้งคณะวิทยาการสื่อสาร” และได้เริ่มต้นร่างหลักสูตรศิลปศาสตรบัณฑิต สาขาวิชานิเทศศาสตร์ และหลักสูตรวิทยาศาสตรบัณฑิต สาขาวิชาเทคโนโลยีสารสนเทศ ในปี 2539

ต่อมาในปี 2540 ประเทศไทยประสบกับภาวะเศรษฐกิจวิกฤติ ทำให้การจัดตั้งหน่วยงานใหม่ภายในมหาวิทยาลัยหลายโครงการต้องหยุดชะงักไป รวมทั้งโครงการจัดตั้งคณะวิทยาการสื่อสารด้วย คณะกรรมการดำเนินงานฯ จึงร่วมมือกับภาควิชาบรรณารักษศาสตร์ คณะมนุษยศาสตร์และสังคมศาสตร์ เปิดสอนหลักสูตรวิชาโทนิเทศศาสตร์ โดยเริ่มรับนักศึกษาวิชาโทรุ่นแรกในปีการศึกษา 2542

จนกระทั่งในปีการศึกษา 2545 โครงการจัดตั้งคณะวิทยาการสื่อสารได้รับอนุมัติให้จัดตั้งเป็น “คณะวิทยาการสื่อสาร” เป็นหน่วยงานภายในของมหาวิทยาลัยสงขลานครินทร์ และในปีเดียวกันนั้นก็ได้เปิดสอนและรับนักศึกษารุ่นแรก ในหลักสูตรศิลปศาสตรบัณฑิต สาขาวิชานิเทศศาสตร์ และในปีการศึกษา 2547 เปิดสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศและการสื่อสารเพื่อการจัดการ ในปีการศึกษา 2548 คณะวิทยาการสื่อสารเปิดสอนอีก 2 หลักสูตร คือ หลักสูตรศิลปศาสตรบัณฑิต สาขาวิชาการสื่อสารการตลาดเพื่อการพัฒนา และหลักสูตรวิทยาศาสตรบัณฑิต สาขาวิชานวัตกรรมการออกแบบสื่อและการผลิตสื่อ

 วิสัยทัศน์
“สถาบันการศึกษาชั้นนำที่มีความเป็นเลิศด้านนวัตกรรมการสื่อสารของประเทศและอาเซียน”
Leading educational institution of the nation and ASEAN countries with excellence in communication innovation

 พันธกิจ
 ผลิตบัณฑิตที่มีความคิดสร้างสรรค์สามารถพัฒนานวัตกรรมด้านการสื่อสารเพื่อประโยชน์ของเพื่อนมนุษย์และมีทักษะการเรียนรู้ตลอดชีวิต
 สร้างงานวิจัยและผลงานวิชาการที่มีการบูรณาการศาสตร์ และคำนึงถึงลักษณะของสังคมพหุวัฒนธรรม เพื่อส่งเสริมและพัฒนาการพัฒนาชุมชนและสังคมทั้งในพื้นที่จังหวัดชายแดนภาคใต้และในระดับประเทศ
 สร้างงานบริการวิชาการด้วยนวัตกรรมการสื่อสารเพื่อส่งเสริมและขับเคลื่อนชุมชนอย่างยั่งยืน
 พัฒนาและประยุกต์ใช้นวัตกรรมการสื่อสารเพื่อการบริหารจัดการองค์กรอย่างมีประสิทธิภาพและประสิทธิผล

 วัฒนธรรมองค์กร 
คณะวิทยาการสื่อสารยึดถือวัฒนธรรมตามวัฒนธรรมของมหาวิทยาลัยสงขลานครินทร์ คือ
PSU หมายถึง ความเป็นมืออาชีพ ความรับผิดชอบต่อสังคม ความเป็นเอกภาพเป็นหนึ่งเดียว
 P – Professionalism ความเป็นมืออาชีพ
 S – Social responsibility ความรับผิดชอบต่อสังคม
 U – Unity ความเป็นเอกภาพ เป็นหนึ่งเดียว

 หลักสูตร 
 ระดับปริญญาตรีหลักสูตรนิเทศศาสตรบัณฑิต
 สาขาวิชานิเทศศาสตร์
หลักสูตรศิลปศาสตรบัณฑิต
 สาขาวิชานวัตกรรมการออกแบบ
หลักสูตรวิทยาศาสตรบัณฑิต
 สาขาวิชาคอมพิวเตอร์และวิทยาการสารสนเทศเพื่อการจัดการ
# สถานีบางบำหรุ
สถานีบางบำหรุ (รหัสสถานี: RW05) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี และยังเป็นสถานีของรถไฟทางไกลในเส้นทางสายใต้ ตั้งอยู่บนถนนสิรินธร ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี เปิดให้บริการเมื่อวันที่ 2 สิงหาคม พ.ศ. 2564

 ที่ตั้ง 
ถนนสิรินธร บริเวณซอยเลียบทางรถไฟ ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี โดยเป็นหนึ่งในสองสถานีในระบบรถไฟฟ้าสายสีแดง ที่ตั้งอยู่คาบเกี่ยวเขตการปกครองของกรุงเทพมหานครกับจังหวัดปริมณฑล (อีกสถานีหนึ่งคือสถานีพรมแดน ในเส้นทางส่วนต่อขยายหัวลำโพง-มหาชัย ของสายสีแดงเข้ม ซึ่งมีที่ตั้งคาบเกี่ยวระหว่างแขวงแสมดำ เขตบางขุนเทียน กับตำบลบางน้ำจืด อำเภอเมือง จังหวัดสมุทรสาคร)

ที่ตั้งของสถานีบางบำหรุห่างจากสถานีบางซ่อนถึง 7 กิโลเมตร เดิมโครงการถูกออกแบบให้รองรับการเดินทางจากชานเมืองเข้าสู่ตัวเมืองอย่างรวดเร็ว แต่เพื่อเป็นการรองรับการขยายตัวของเมือง จึงมีการเพิ่มสถานีพระราม 6และสถานีบางกรวย-กฟผ. ที่ทั้งสองฝั่งของสะพานพระราม 7 ตามข้อเสนอของการไฟฟ้าฝ่ายผลิตแห่งประเทศไทย ปัจจุบันทั้งสองสถานีอยู่ในระหว่างการเตรียมการหาผู้รับเหมาดำเนินการก่อสร้างต่อไป

 แผนผังของสถานี 
Gอาคารผู้โดยสารทางออก 1, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้าราง  (พื้นที่เตรียมไว้สำหรับรถไฟความเร็วสูง)ชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า สถานีตลิ่งชันชานชาลา 3  มุ่งหน้า กันตัง, นครศรีธรรมราช, ปาดังเบซาร์, สุไหงโกลกชานชาลาเกาะกลางชานชาลา 4 มุ่งหน้า สถานีกลางกรุงเทพอภิวัฒน์ชานชาลา 2 มุ่งหน้า สถานีกลางกรุงเทพอภิวัฒน์ชานชาลาด้านข้าง, ประตูรถจะเปิดทางด้านซ้ายBทางเดินลอดสถานี-ทางออก 2, ทางเดินลอดสถานีระหว่างชานชาลากับอาคารผู้โดยสาร

 รูปแบบของสถานี 
สถานีแห่งนี้เป็นสถานีระดับดินแบบชานชาลาด้านข้าง (side platform station) ผสมเกาะกลาง (island platform station) ขนาดพิเศษยาว 300 เมตร เพื่อรองรับขบวนรถไฟทางไกล ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา เนื่องจากติดคานทางพิเศษศรีรัช-วงแหวนรอบนอก

 ทางเข้า-ออก 
 1 (กรุงเทพมหานคร) ซอยเลียบทางรถไฟ, ถนนสิรินธร, เอ็มจี สิรินธร
 2 (นนทบุรี) ถนนรุ่งประชา, ถนนเทอดพระเกียรติ (ทางเดินใต้ดิน)   

ตารางเวลาการเดินรถ
รถไฟฟ้า
 ปลายทาง  วัน  ขบวนแรก  ขบวนสุดท้าย สายนครวิถี ชานชาลาที่ 1   ตลิ่งชัน  จันทร์ - อาทิตย์  05:40  00:10 ชานชาลาที่ 2    กรุงเทพอภิวัฒน์  จันทร์ - อาทิตย์  05:34  00:04

เที่ยวขึ้น

เที่ยวล่อง

 รถโดยสารประจำทาง 
ฝั่งถนนสิรินธร
  เส้นทางที่มีรถรองรับวีลแชร์

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 515 (4-61)  เซ็นทรัลพลาซา ศาลายา  อนุสาวรีย์ชัยสมรภูมิ1.รถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.ไทยสมายล์บัส 524 (1-23)  หลักสี่  สถานีขนส่งผู้โดยสารกรุงเทพ (ถนนบรมราชชนนี)บจก.บางกอกยูเนี่ยนเซอร์วิส 524(เครือไทยสมายล์บัส) 539 (4-62) อ้อมน้อย อนุสาวรีย์ชัยสมรภูมิ1.รถโดยสารประจำทางปรับอากาศสีฟ้า2.รถโดยสารประจำทางปรับอากาศสีฟ้า (ใช้แก๊สธรรมชาติ)บจก.บุญมงคลกาญจน์ 1003บางบำหรุบางศรีเมือง1.รถสองแถวประจำทางสีน้ำเงิน-ขาวบจก.สหบางบัวทองขนส่ง

บางบำหรุ
บ
บางบำหรุ
บางบำหรุ
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สิ่งก่อสร้างในอำเภอบางกรวย